DA
3.5.2023
Den Europæiske Unions Tidende
C 156/49
Kort over det afgrænsede geografiske område (det skraverede område):
Begrundelse Regionen Walgau er blevet tilføjet, fordi den støder op til det afgrænsede område som hidtil beskrevet og er underlagt de samme geologiske, biologiske og kulturelle forhold, der opfylder kriterierne i specifikationen.
Den resterende tekst er blevet reduceret til de oplysninger, der er nødvendige for det geografiske område.
Den typografiske fejl »Laiblachtal« er blevet rettet.
Regionens korrekte navn er »Leiblachtal«.
Desuden er kortet over »Tyrol/Vorarlberg« i varespecifikationen blevet erstattet af et nyt kort over det afgrænsede geografiske område.
Det nye kort er tydeligere og viser området mere detaljeret på grundlag af det tilføjede skraverede område.
4.
Produktionsmetode
Den oprindelige tekst i varespecifikationens punkt 5, litra e), (Produktionsmetode) er blevet formuleret mere præcist og opdelt i punkt 4.5.1 (Råvare — mælk), 4.5.2 (Produktion) og 4.5.3 (Ekspertise — viden om produktion).
Forarbejdningsmetoden er også blevet defineret mere præcist.
Desuden er den traditionelle produktionsmetode beskrevet mere detaljeret i punkt 4.5.3 (Ekspertise — viden om produktion).
Punkt 5e i varespecifikationen: »Vorarlberger Bergkäse« er et typisk traditionelt produkt.
En væsentlig del af produktionsprocessen er overholdelse af strenge kriterier for mælkeproduktionen (kvalitetsret­ ningslinjer for mælkeproducenter).
Navnlig: — Det er kun bedrifter med rent ekstensiv forvaltning af græsarealer — uden produktion af eller fodring med ensilage — som har tilladelse til at levere mælk, eller det er kun mælk fra sådanne bedrifter, som må anvendes til produktion af »Vorarlberger Bergkäse«. — Mælken leveres til ostemejeriet mindst én gang om dagen og forarbejdes direkte dér (ingen yderligere transport fra et mejeri til et andet).
Selve produktionen: — Den leverede rå mælk (ikke termiseret, pasteuriseret eller steriliseret ved centrifugering) er skummes delvist (til den har et fedtindhold på ca. 3,3 %). — Den koaguleres med kalveløbe og gårdens egen valle- og mælkesyrekultur (hvor osteproducentens erfaring er afgørende for vurderingen og dyrkningen af denne kultur).
Som følge af anvendelsen af vallekulturer adskiller »Vorarlberger Bergkäse« sig meget fra andre lignende produkter.